google/wiki40b huggingface dataset:
मूत्र परीक्षण पट्टी

मूत्र परीक्षण पट्टी (urine test strip या dipstick test) किसी रोगी के मूत्र की जाँच का एक मूलभूत नैदानिक औजार है। इस पट्टी में लगभग १० रासायनिक पट्टियाँ (अभिकर्मक) होतीं हैं। जब इस पट्टी के मूत्र में डुबोया जाता है तो ये पट्टे मूत्र में विद्यमान विभिन्न रसायनों से अभिक्रिया करते हैं और अपना रंग बदल देते हैं। यह परीक्षण १ या २ मिनट में भी पूरा हो जाता है (कुछ परीक्षणों के लिए इससे अधिक समय तक पट्टी को मूत्र में डुबाये रखना पड़ता है।) इस औजार की सरलता और कम समय में परिणाम मिलने के कारण अनेकों रोगों की जाँच के पहले चरण के रूप में इसी विधि का प्रयोग किया जाता है। मूत्र परीक्षण पट्टिका के द्वारा मूत्र में निम्नलिखित पदार्थों की उपस्थिति का पता लगाया जा सकता है- प्रोटीन, ग्लूकोज, कीटोन, हीमोग्लोबिन, बिलिरुबिन (bilirubin), यूरोबिलिनोजेन (urobilinogen), एसीटोन, नाइट्राइट, तथा श्वेतकोशिका। इसके अलावा इससे मूत्र का pH एवं विशिष्ट घनत्व का भी ज्ञान हो जाता है।
ईरान में पारसी

पारसी (ज़ोरोस्ट्रियन) ईरान का सबसे पुराना धार्मिक समुदाय हैं। फारस की मुस्लिम विजय से पहले, पारसी राष्ट्र का प्राथमिक धर्म था। यह ईरान के पूर्व पारसी धर्म से पैदा हुआ था। यानी प्राचीन ईरान के वैदिक धर्म से। 
देश की आधिकारिक जनगणना के अनुसार, 2011 में देश के भीतर 25,271 पारसी थे।
विक्रेता तालकन

अर्थशास्त्र के सन्दर्भ में, विक्रेता तालकन (vendor lock-in या  proprietary lock-in या customer lock-in) वह स्थिति है जिसमें क्रेता किसी एक विक्रेता के उत्पाद या सेवा पर इतना निर्भर हो जाता है कि उसे दूसरे विक्रेता के उसी तरह के उत्पाद या सेवाओं को खरीदना लगभग अत्यन्त कठिन लगने लगे। प्रायः 'वेण्डर लॉक-इन' का उपयोग कम्प्यूटर अप्लिकेशन्स के सन्दर्भ में अधिक होता है और मुक्तस्रोत सॉफ्टवेयर का उपयोग करके विक्रेता तालकन से बचने की सलाह दी जाती है।
लॉर्ड हार्डिंग

प्रारंभिक जीवन

हार्डिंग के पिता, चार्ल्स स्टीवर्ट हार्डिंग एक प्रसिद्ध ब्रिटिश राजनेता थे, तथा उनके दादा, सर हैनरी हार्डिंग १८४४ से १८४८ तक भारत के गवर्नर जनरल रह चुके थे। उन्होंने हैरो स्कूल तथा ट्रिनिटी कॉलेज, कैंब्रिज से शिक्षा प्राप्त की।

करियर

१८८० में हार्डिंग ने राजनयिक सेवाओं में प्रवेश किया। १८९६ में उन्हें तेहरान का प्रथम सचिव और फिर १८९८ में सत्रह वरिष्ठ कर्मियों के मुकाबले सेंट पीटर्सबर्ग का प्रथम सचिव नियुक्त किया गया। विदेश मामलों के सहायक अंडर-सेक्रेटरी के रूप में एक संक्षिप्त कार्यकाल के बाद वह १९०४ में रूस के राजदूत बने। १९०६ में उन्हें विदेश कार्यालय में स्थायी सचिव के पद पर पदोन्नत किया गया, जहाँ उन्होंने स्वयं रूढ़िवादी होने के बावजूद, लिबरल विदेश सचिव सर एडवर्ड ग्रे के साथ मिलकर काम किया। १९०७ में उन्होंने संयुक्त राज्य अमेरिका के राजदूत पद को अस्वीकार कर दिया। १९१० में हार्डिंग को केंट काउंटी में पेन्सहर्स्ट के बैरन हार्डिंग के रूप में पदोन्नत किया गया, और साथ में ही तत्कालीन सरकार ने उन्हें भारत के वाइसराय के रूप में भी नियुक्त कर दिया था।
भारत के वाइसराय के तौर पर उनका कार्यकाल यादगार रहा। उनके कार्यकाल के दौरान ही १९११ के दिल्ली दरबार में सम्मिलित होने राजा जॉर्ज पंचम स्वयं भारत आये थे। इसके साथ ही १९१२ में भारत की राजधानी कलकत्ता से नई दिल्ली स्थानांतरित भी हुई थी। हालांकि भारतीय राष्ट्रवादियों ने एक बार हार्डिंग की हत्या का प्रयास किया था, परन्तु उनके कार्यकाल में आमतौर पर ब्रिटिश प्रशासन और राष्ट्रवादियों के बीच बेहतर संबंध दिखाई दिए थे। १९०९ के मोर्ले-मिंटो सुधारों का कार्यान्वयन, हार्डिंग का मोहनदास गांधी का प्रशंसक होना, और उनके द्वारा दक्षिण अफ़्रीकी सरकार की भारतीय-विरोधी आप्रवासन नीतियों की आलोचना इन संबंधों के सुधरने के मुख्य कारण थे।
हार्डिंग के ये प्रयास रंग लाये, तथा प्रथम विश्व युद्ध के दौरान १९१४ में भारतीयों से बेहतर औपनिवेशिक संबंधों के कारण ही ब्रिटेन कई ब्रिटिश सैनिकों को भारत में लाने के साथ-साथ कई भारतीय सैनिकों को भी भारत के बाहर के क्षेत्रों में तैनात करने में सक्षम हो पाया था। विशेष रूप से ब्रिटिश भारतीय सेना ने मेसोपोटामियन अभियान में महत्वपूर्ण भूमिका निभाई थी। १९१६ में हार्डिंग इंग्लैंड लौट गए, जहाँ वह इंग्लैंड के विदेश कार्यालय में स्थायी अंडर-सेक्रेटरी के रूप में अपने पूर्व पद पर लौट आए, और आर्थर बाल्फोर के साथ सेवाें दी। १९२२ में सेवानिवृत्ति लेने से पहले वह १९२० में फ्रांस में भी इंग्लैंड के राजदूत बने।

व्यक्तिगत जीवन

१७ अप्रैल १८९० को हार्डिंग ने अपनी चचेरी बहन विनीफ्रेड सेलिना स्टर्ट से विवाह कर लिया। स्टर्ट परिवार के सदस्यों को उन दोनों के रक्तसंबन्धों, और हार्डिंग की तात्कालिक वित्तीय स्थिति के कारण इस विवाह से आपत्ति थी। विनीफ्रेड अलिंगटन के बैरन हेनरी जेरार्ड स्टर्ट की पहली पत्नी, लेडी ऑगस्टा बिंगहम (ल्यूकन के तीसरे अर्ल जॉर्ज चार्ल्स बिंगहम की पहली पुत्री) से दूसरी सन्तान थी। इस युगल की एक बेटी, डायमंड हार्डिंग और दो बेटे एडवर्ड और अलेक्जेंडर (१८९४-१९६०) हुए। एलेग्जेंडर उनके बाद पेन्सहर्स्ट के अगले बैरन हार्डिंग रहे।
हार्डिंग को सेंट जॉन द बैपटिस्ट, पेन्सहर्स्ट में दफनाया गया है। उनका सबसे बड़ा बेटा, माननीय एडवर्ड हार्डिंग, फ्रांस में १५ वें (किंग्स) हुसर्स के लेफ्टिनेंट के रूप में सेवा करते हुए १८ दिसंबर १९१४ को घायलावस्था में शहीद हो गया था। वह डेनमार्क की अलेक्जेंड्रा के गॉडसन भी थे। डायमंड हार्डिंग ३ मई १९२३ को यॉर्क के ड्यूक, प्रिंस अल्बर्ट और लेडी एलिजाबेथ बोवेस-लियोन की शादी में एक ब्राइड्समेड थी।
सिद्धिचरण श्रेष्ठ

सिद्धिचरण श्रेष्ठ (21 मई 1912 - 4 जून 1992) नेपाल के प्रमुख साहित्यकार थे। उन्होने अपने लेखन के द्वारा राणा शासन (1846-1951) के विरुद्ध संघर्ष किया। उनकी क्रांतिकामिनी कविता ने स्वतन्त्रता सेनानियों को जागृत किया जिसके लिए उन्हें १८ वर्ष के कारावास का दण्ड झेलना पड़ा। उन्होने नेपाल भाषा और नेपाली में लिखा ।
पावन धाम

पावन धाम (पंच्खंड पीठ) पावन धाम : जयपुर से पहले विराटनगर (पुराना नाम बैराठ) नामक एक क़स्बा आता है। यह वही स्थान है जहाँ पांड्वो ने अज्ञातवास के दौरान अपना जीवन व्यतीत किया था। यहीं पंचखंड पर्वत पर भारत वर्ष का सबसे अनोखा और एकमात्र हनुमान मंदिर है जहाँ हनुमान जी की बिना बन्दर और पूछ वाली मूर्ति स्थापित है। इसका नाम वज्रांग मंदिर है और इसकी स्थापना अमर हुतात्मा गोभक्त, महान स्वतंत्रता सेनानी, यशश्वी लेखक, हिन्दू संत, हिन्दू नेता श्रीमन महात्मा रामचन्द्र वीर जी ने की थी।
== वज्रांग प्रभु का भीमगिरी पर्वत पर अवतरण == समर्थ गुरु रामदास महाराज की पवित्र पादुकाओ को गुरु मानकर दिव्य दीक्षा ग्रहण करने वाले श्रीमन महात्मा रामचन्द्र वीर महाराज ने भक्तवत्सल भगवान श्री वज्रांग देव हनुमान प्रभु की प्रेरणा से, अपनी जन्मभूमि विराटनगर (राजस्थान) के पवित्र भीमगीरी पर्वत के पंचखंड शिखर पर उनके श्री विग्रह की प्रतिष्ठापना की तो न केवल पापाचारो से सूख गए भीमलता कुण्ड के पाषाणी तल से जलधारा फूट पड़ी, वरन महाप्रतापी श्री भीमसेन महाराज का पर्वत परमपावन तीर्थधाम बन गया। सत्य तो यह है की अपने अनुज पवनपुत्र कुंती नंदन भीमसेन के प्रिय पर्वत का उद्धार करने के लिए पवन सपुत्र अन्जनानंदन श्री वज्रांग देव हनुमान महाप्रभु भीमगीरी पर्वत के शिखर पर आकर विराजमान हुए. विश्व में यही एकमात्र तीर्थ है जहाँ दोनों पवन सुपुत्रों की पूजा होती है, संवत १९९३ विक्रमी में पर्वत सिखर पर लघु रूप में विराजे भगवान श्री वज्रांग देव का विक्रमी संवत २००१ में एक सौ मन के विशाल श्रीविग्रह में पर्वतारोहन ऐसा अविश्वसनीय, विसमय्जनक, चमत्कारपूर्ण प्रसंग है जो स्वयं महाप्रभु की इच्छा और इनके लाडले भक्त महात्मा रामचन्द्र वीर महाराज के महान संकल्प के बिना संभव नहीं था। महात्मा रामचन्द्र वीर जी ने अपने जीवन काल में ही अपने यशस्वी पुत्र आचार्य धर्मेन्द्र जी को पावन धाम विराट नगर का सं १९७८ में पंचखंड पिठादिश्वर नियुक्त कर दिया था। वज्रांग मंदिर से जब पहाड़ पर से निचे आते है तो वहा पर भीम तालाब स्थित है।
यह भीम के पैर के पंजे के आकर का है। अग्यात्वास के दौरान पांडव विराटनगर में महाराज विराट के यहाँ रुके थे।
नाभिकीय शृंखला अभिक्रिया

जब कोई नाभिकीय अभिक्रिया औसतन उसी तरह की एक या एक से अधिक अन्य नाभिकीय अभिक्रियाओं को सम्भव करती है तो इसे नाभिकीय शृंखला अभिक्रिया (nuclear chain reaction) कहते हैं। इसका परिणाम यह होता है कि यह अभिक्रिया स्वयंचालित (self-propagating) या स्वावलम्बी (self sustaining) हो जाती है। ²³⁵U आदि भारी नाभिकों का विखण्डन (fission) नाभिकीय शृंखला अभिक्रिया का प्रमुख उदाहरण है। परमाणु बम एवं परमाणु भट्ठी इसी अभिक्रिया के परिणामस्वरूप कार्य करते हैं। इसी प्रकार दो हल्के नाभिकों जैसे ²H एवं ³H के संलयन (fusion) की अभिक्रिया भी एक नाभिकीय शृंखला अभिक्रिया है। यही शृंखला अभिक्रिया सूर्य की गर्मी एवं उर्जा का कारण है।
मलयालम साहित्य की दादी

मलयालम साहित्य की दादी एक लोक अलंकरण है, जो मलयाली कवयित्री बालमणि अम्मा को कहा जाता है। आधुनिक मलयालम की सबसे सशक्त कवयित्रियों में से एक होने के कारण उन्हें मलयालम साहित्य की दादी कहा जाता है।
मुद्रा बैंक

श्रेणियाँ

इस योजना के तहत ऋण राशि हेतु तीन श्रेणियाँ बनाई गयी है।
1. शिशु (50,000)
2. किशोर (5,00000)
3. तरुण (10,00000)
राजेन्द्र यादव

अनुवाद

उपन्यास : टक्कर (चैखव), हमारे युग का एक नायक (लर्मन्तोव) प्रथम-प्रेम (तुर्गनेव), वसन्त-प्लावन (तुर्गनेव), एक मछुआ : एक मोती (स्टाइनबैक), अजनबी (कामू)- ये सारे उपन्यास 'कथा शिखर' के नाम से दो खण्डों में- 1994, नरक ले जाने वाली लिफ्ट: 2002, स्वस्थ आदमी के बीमार विचार: 2012।

समीक्षा-निबन्ध

कहानीः स्वरूप और संवेदनाः 1968, प्रेमचन्द की विरासतः 1978, अठारह उपन्यासः 1981 औरों के बहानेः 1981, काँटे की बात (बारह खण्ड)1994, कहानी अनुभव और अभिव्यक्तिः 1996, उपन्यासः स्वरूप और संवेदनाः 1998, आदमी की निगाह में औरतः 2001, वे देवता नहीं हैं: 2001, मुड़-मुड़के देखता हूँ: 2002, अब वे वहाँ नहीं रहते: 2007, मेरे साक्षात्कारः 1994, काश, मैं राष्ट्रद्रोही होता : 2008, जवाब दो विक्रमादित्य (साक्षात्कार): 2007।
नूरी बिल्ज जेलान

नूरी बिल्ज जेलान (तुर्कियाई उच्चारण: [ˈnuːri ˈbilɟe ˈdʒejlan]; जन्म २६ जनवरी १९५९, इस्तांबुल) तुर्कीयाई फोटोग्राफर, पटकथा लेखक, अभिनेता और फ़िल्म निर्देशक हैं। उन्होंने फिल्मनिर्माता, फोटोग्राफर अभिनेत्री एब्रु जेलान से विवाह किया जो फ़िल्म क्लाइमेट्स में उनके साथ प्रमुख अभिनेत्री थीं।
गुलबदन बेगम

ज़िंदगी

गुलबदन बेगम का जन्म १५२३ ई० में काबुल में हुआ और १६०३ ई० में उसका स्वर्गवास हो गया। उनकी माँ का नाम दिलदार बेगम था। अलवर मिर्ज़ा और हिन्दार मिर्ज़ा सगे भाई थे। और गुलरंग बेगम और गुल चेहरा बेगम सगी बहनें थीं। हुमायूँ, कामरान और अस्करी की माएं दूसरी थीं। इस तरह ये तीनों गुल-बदन बेगम के सौतेले भाई थे। लेकिन गुल-बदन बेगम को हुमायूँ से और हुमायूँ को गुल-बदन बेगम से बेहद मुहब्बत थी।उसी से विवाह किया
जब गुल-बदन बेगम पैदा हुई उस वक़्त ज़हीर उद्दीन बाबर हिन्दोस्तान को फ़तह करने की जद्द-ओ-जहद में मसरूफ़ था। लेकिन वो अपने इरादा को ढाई साल बाद अमली जामा पहना सका।
२०१३ में संयुक्त राज्य अमेरिका की संघीय सरकार कामबंदी

संयुक्त राज्य अमेरिका की संघीय सरकार ने १ अक्टूबर २०१३ को कामबंदी आरम्भ कर दी जिसमें एंटीडेफिशियेंसी विधेयक द्वारा "गैर-आवश्यक" समझी जाने वाली सेवाओं को निलम्बित कर दिया। कामबंदी डेमोक्रेटिक राष्ट्रपति बराक ओबामा, डेमोक्रेटिक नियंत्रित सीनेट (उच्च सदन) और रिपब्लिकन नियंत्रित प्रतिनिधि सदन (निम्न सदन) के मध्य के राजनीतिक संघर्ष का परिणाम था। इसका मुख्य केन्द्र राष्ट्रपति बराक ओबामा का हेल्थकेयर क़ानून जिसे ओबामाकेयर कहा गया है, रहा और इस राजनैतिक अड़चन की मुख्य वजह बना। १ अक्टूबर २०१३ संघीय वित्तीय वर्ष २०१४ का पहला दिन है, जो विभिन्न रखरखाव (देखभाल) विधेयकों के लागू होने का दिन भी था।
यह १९९५ और १९९६ के बाद स॰रा॰ अमरीकी सरकार की नवीनतम कामबंदी है।
अरिष्टासुर

एक दैत्य का नाम जिसका प्रसंग पुराण में आता है।
जैन्तापुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

जैन्तापुर उपजिला बांग्लादेश के पूर्वी सीमान्त में स्थित, सिलेट विभाग के सिलेट जिले में स्थित है।
यो यो हनी सिंह

विवाद

2012 दिल्ली सामूहिक बलात्कार मामला के ततपश्चात इन्होंने एक अश्लील गीत गाया था स्त्रियों का अपमान हुआ इस कारण हनी सिंह के खिलाफ रिपोर्ट  दर्ज कराई गई और मामला उच्च न्यायालय तक पहुंचा था।
इसी प्रकार अक्षय कुमार की बॉस फ़िल्म में इन्होंने एक पार्टी ऑल नाइट नामक गीत गाया था जिसमें कुछ अश्लील शब्द बोले गए थे जो बाद में हटाए गए। इस कारण सिंह को दिल्ली उच्च न्यायालय तक चक्कर काटना पड़ा था।
सूचना क्रांति

सूचना क्रांति (information revolution) वर्तमान समय के आर्थिक, सामाजिक एवं तकनीकी प्रगति को इंगित करता है जो औद्योगिक क्रांति के अतिरिक्त है।
आदि ब्राह्म समाज

देवेन्द्रनाथ ठाकुर के नेतृत्व वाले ब्राह्म समाज का सन १८६६ में नया नाम आदि धर्म या आदि ब्राह्म समाज (बंगाली: আদি ব্রাহ্ম সমাজ) पड़ा जब केशवचन्द्र सेन ने अलग होकर 'भारतवर्षीय ब्राह्म्मसमाज' बना लिया। केशवचन्द्र सेन, सामाजिक रक्षणशीलता के प्रशन पर देवेन्द्रनाथ ठाकुर के विचारों से सहमत नहीं थे। सन १८७८ में 'साधारण ब्राह्मसमाज' का भी इसमें विलय हो गया। यह ब्रिटिश भारत में पहला संगठित जातिविहीन आन्दोलन था और बंगाल से लेकर असम, बॉम्बे स्टेट (आधुनिक सिन्ध, महाराष्ट्र और गुजरात), पंजाब और मद्रास, हैदराबाद और बंगलौर तक में इसका प्रचार-प्रसार था। 
पंजाब में इसका कार्य हिन्दी के महान पक्षधर नवीन चन्द्र राय देख रहे थे।
अधिकार पृच्छा

अधिकार पृच्छा (क्वो वारन्टो / Quo warranto) एक याचिका है जिसके माध्यम से किसी व्यक्ति से यह पूछा जाता है कि उसने किस अधिकार या शक्ति के तहत अमुक काम किया है या निर्णय लिया है।
फोरेंसिक पॉलिमर इंजीनियरिंग

बहुलक उत्पादों में विफलता के अध्ययन को फोरेंसिक पॉलिमर इंजीनियरिंग कहा जाता है। इस विषय में शामिल है, प्लास्टिक उत्पादों के फ्रैक्चर या कोई भी अन्य कारण है जिसे एक उत्पाद सेवा में विफल क्यों रहता है, या इसके विनिर्देश को पूरा करने में विफल रहता है।
विषय अपराध या दुर्घटना के दृश्य से साक्ष्यों पर केंद्रित करता है, उन सामग्रियों को समझा सकता है कि क्यों एक दुर्घटना हुई है।

विश्लेषण करने के तरीके

थर्माप्लास्टिक बुनियादी लाल स्पेक्ट्रोस्कोपी, पराबैंगनी दिखाई स्पेक्ट्रोस्कोपी, परमाणु चुंबकीय अनुनाद स्पेक्ट्रोस्कोपी और पर्यावरण स्कैनिंग इलेक्ट्रॉन माइक्रोस्कोप का उपयोग कर विश्लेषण किया जा सकता है।
विफल नमूनो को या तो एक उपयुक्त विलायक में भंग किया जा सकता है और सीधे जांच भी किया जा सकता है।
इंफ्रा-रेड स्पेक्ट्रोस्कोपी पॉलिमर के ऑक्सीकरण का आकलन करने के लिए विशेष रूप से उपयोगी है जैसे की बहुलक दोषपूर्ण इंजेक्शन मोल्डिंग की वजह से गिरावट।
प्रोग्राम अनुवादक

कम्प्यूटर मात्र बाइनरी संकेत अर्थात 0 और 1 को ही समझता है। मशीनी भाषा के अतिरिक्त अन्य सभी प्रोग्रामिंग भाषाओ में 0 और 1 के अतिरिक्त अन्य अंक व अक्षरो का प्रयोग होता है। अनुवादक इन अंको व अक्षरों को बाइनरी संकेतों में अनुवादित कर देता है ताकि कम्प्यूटर में दिये गये निर्देशों को समझ कर उनके अनुसार विश्लेषण कर सही परिणाम प्रस्तुत कर सके। प्राप्त परिणाम भी चूंकि बाइनरी संकेतो में ही होते है अत: अनुवादक इन्हें मशीनी भाषा से मूल भाषा में अनुवादित कर देता है।

कम्पाइलर और इन्टरप्रेटर में अन्तर

कम्पाइलर पूरे प्रोग्राम को प्रविष्ट होने के पश्चात उसे मशीनी भाषा में परिवर्तित करता है जबकि इन्टरप्रेटर उच्च स्तरीय प्रोग्रामिंग भाषा में लिखे गये प्रोग्राम की प्रत्येक लाइन के कम्प्यूटर में प्रविष्ट होते ही उसे मशीनी भाषा में परिवर्तित कर देता है। अत: ऐसी उच्च स्तरीय प्रोग्रामिंग भाषा जिसमें कि कम्पाइलर का प्रयोग होता है प्रोग्राम को लिखने के बाद प्रोग्राम को कम्पाइलर में लोड किया जाता है जबकि ऐसी भाषा में प्रोग्राम लिखने पर जिसमें की इन्टरप्रेटर का प्रयोग होना है प्रोग्राम लिखने से पूर्व ही इन्टरप्रेटर को लोड किया जाता है। ’सी’ भाषा में कम्पाइलर और बेसिक में इन्टरप्रेटर का प्रयोग किया जाता है।

डॉस में कम्पाइल करने की विधि

एमएस डॉस ऑपरेटिंग सिस्टम के लिये ’सी’, टर्बो ’सी’ के नाम से उपलब्ध है। टर्बो ’सी’ को डॉस प्रॉम्प्ट पर TC type करके एण्टर की दबाने से चलाया जा सकता है। ऐसा करने पर स्क्रीन पर एक विण्डो प्रदर्शित होती है। इस विण्डो में विभिन्न मेनु दिये होते है इन मेनु में से एक मेनु कम्पाइल करने का भी है। यहाँ पर कम्पाइल की जाने वाली संचिका को लोड करके ’अल्टर’ कुंजी के साथ फंक्शन कुंजी F9 दबाकर कम्पाइल किया जा सकता है। कम्पाइल करने के बाद लोड की संचिका के नाम की ही एक अन्य संचिका obj विस्तारित नाम से बन जाती है। यदि EXE संचिका भी बनानी है तो Make EXE विकल्प का प्रयोग करके बनाई जा सकती है।
ओनिडा इलेक्ट्रॉनिक्स

इतिहास

ओनिडा की स्थापना 1981 में जी.एल.मीरचंदानी और विजय मनसुखानी ने मुंबई में की थी। 1982 में, ओनिडा ने अंधेरी, मुंबई में स्थित अपनी फैक्टरी में टेलीविज़न सेट के पुरज़ों को जोड़ने और उनके सज्जीकरण का काम प्रारंभ किया। उसके बाद से, टिकाऊ उपभोक्ता वस्तुएं व उपकरणों के क्षेत्र में ओनिडा का विकास एक बहु उत्पाद कंपनी के रूप में उभर कर आया है। पिछले वर्ष ओनिडा ने एयर कंडीशनर्स (ACs) और माइक्रोवेव ओवन के क्षेत्र में 100% और वॉशिंग मशीन के क्षेत्र में 40% वृद्धि हासिल की। ओनिडा के विज्ञापन का नारा, 'नेबर्स एन्वी, ओनर्स प्राइड' (Neighbour's envy, Owner's Pride) ख़ूब मशहूर हुआ, इसके अलावा 1980 में उसके विज्ञापनों का मुख्य पात्र - पूंछ और सींगों वाला शैतान भी बहुत लोकप्रिय हुआ। बाद में, इस शैतान की जगह - सिद्धार्थ और रितु, एक शादीशुदा जोड़े ने ली।

ओनिडा आज

आज भारत में इलेक्ट्रॉनिक्स ब्रांड में ओनिडा एक प्रख्यात नाम है। ओनिडा के कुल 33 शाखा कार्यालय, 208 ग्राहक सेवा केंद्र और 41 गोदामों का जाल भारत भर में फैला हुआ है। 31 मार्च 2005 की तारीख में ओनिडा के बाज़ार पूंजीकरण की रकम 301.46 करोड़ रुपये थी।
1999 में मर्क इलेक्ट्रॉनिक्स (Mirc Electronics) ने, भारत सरकार के सूचना प्रौद्योगिकी मंत्रालय (Ministry of Information Technology) से "अवॉर्ड फॉर एक्सलेंस इन इलेक्ट्रॉनिक्स" (Award for Excellence in Electronics) का पुरस्कार भी जीता। 
दुबई में स्थित ओनिडा के बिक्री एवं विपणन (Sales & Marketing) कार्यालय ने, दो वर्षों में, निर्यात में 215 प्रतिशत की वृद्धि दिखाई, जो अंतर्राष्ट्रीय बाज़ार में और मज़बूत उपस्थिति का आधार बनी।
ओनिडा की निर्यात से होने वाली कमाई में गल्फ़ में भेजे जाने वाले माल का योगदान लगभग 65 प्रतिशत होता है, जब कि तेज़ी से बढ़ते पूर्वी अफ्रीकी (East African) बाज़ारों (युगांडा, तंज़ानिया, कीन्या और इथियोपिया) और सार्क (SAARC) देशों में होने वाले निर्यात का योगदान 16 प्रतिशत होता है।
ओनिडा ब्रांड को और मज़बूत बनाने के लिए, होम थियेटर्स और डीवीडी (DVD) प्लेयर्स को भी इन बाज़ारों में उपलब्ध कराया गया है। इन उत्पादों के मॉडल्स को, भौगोलिकता को ध्यान में रखते हुए, स्थानीय भाषा के लिए 'यूज़र इंटरफेसस' (user interfaces) सहित ग्राहकों के अनुकूल बनाया गया है। अब ओनिडा के मॉडल्स के मेनू में अरबी, फ़ारसी और रूसी ओएसडी (OSD) भाषाएं भी उपलब्ध हैं।
गल्फ़ देशों के अलावा अब ओनिडा ने रूस, यूक्रेन और पड़ोस के सीआइएस (CIS) देशों में भी अच्छी-ख़ासी पकड़ जमाई है। सिर्फ 2 साल के अंतराल में, ओनिडा ने रूस को 100000 से भी ज़्यादा कलर टेलीविज़न निर्यात किये हैं और आगे भी इन बाजारों में और तेज़ी से बढ़ने की योजना बनाई है।
रूस को टेलीविज़न निर्यात करने के अलावा, ओनिडा डीवीडी (DVD) प्लेयर्स और हाई एंड एलसीडी (High end LCD) टेलीविज़न का निर्यात भी करता है।
उमेश चन्द्र बनर्जी

पूर्व जीवन

उमेश चन्द्र बनर्जी का जन्म 29 दिसम्बर 1844 को कलकत्ता के एक उच्च मध्यम वर्ग के कुलीन ब्राह्मण परिवार में हुआ। उनके पूर्वज हुगली जिले के बंगदा नामक गाँव से थे। उनके पिता कलकत्ता उच्च न्यायालय में न्यायवादी थे। 1859 में उनका विवाह हेमांगिनी मोतीलाल के साथ हुआ। उन्होंने 1862 डब्ल्यू॰पी॰ अटोर्नीज़ ऑफ़ कलकत्ता सुप्रीम कोर्ट में लिपिक की नौकरी आरम्भ की। इस समय उन्होंने कानूनी जानकारियाँ प्राप्त की जो उनके आगे के जीवन में काफी सहायक रही। 1864 में उन्हें बम्बई के आर॰जे॰ जीजाबाई ने छात्रवृत्ति के साथ इंग्लैण्ड भेजा। 1868 में अपनी कोलकाता वापसी पर उन्हें सर चार्ल्स पॉल, बैरिस्टर-एट-लॉ, कलकत्ता उच्च न्यायालय में नौकरी मिली। अन्य वकील जे॰पी॰ केनेडी ने भी उनकी एक वकील के रूप में काफी सहायता की। कुछ ही समय में वो उच्च न्यायालय के जाने-माने वकीलों में से एक हो गये। वो कलकत्ता विश्वविद्यालय के छात्र एवं इसके विधि संकाय के अध्यक्ष भी रहे और इसके बाद विधान परिषद् के लिए भी चुने गये। वो कलकत्ता बार से 1901 में सेवा निवृत्त हुये। उनकी पुत्री जानकी बनर्जी ने नेवंहम कॉलेज, कैंब्रिज यूनिवर्सिटी में प्राकृत विज्ञान, रशायन शास्त्र, प्राणीशास्त्र और कार्यिकी की शिक्षा प्राप्त की।

भारतीय राष्ट्रीय कांग्रेस के अध्यक्ष

उन्होंने भारतीय राष्ट्रीय कांग्रेस के बम्बई में 1885 में हुये प्रथम सत्र की अध्यक्षता की। यह सत्र 28 दिसम्बर से 31 दिसम्बर तक चला था और 72 सदस्यों ने इसमें भाग लिया था।
रसायन शिक्षा

रसायन शिक्षा विद्यालय, महाविद्यालय या विश्वविद्यालय में पढ़ाया जाने वाला एक विषय है। इसके विषय इस तरह से बनाए जाते हैं की कोई भी विद्यार्थी इसे आसानी से समझ ले कि किस प्रकार से कोई अभिक्रिया होती है और रसायन का हमारे जीवन में क्या महत्व है और हम इस शिक्षा का उपयोग किस प्रकार से कर सकते हैं।

भय

कई विश्वविद्यालय में यह देखने को मिला है कि कई विद्यार्थी प्रयोगशाला में जाने और कार्य करने से डरते हैं। इसके साथ ही इसमें होने वाले कार्य के कारण भी कई परेशान हो जाते हैं। इसमें मुख्य रूप से प्रयोगशाला में जाकर रासायनिक तत्वों को लेना और उससे रासायनिक अभिक्रिया करना है।
अचलगढ़ किला व मंदिर

अचलगढ़ किला व मंदिर- दिलवाड़ा के मंदिरों से ८ किलोमीटर उत्तर पूर्व में यह किला और मंदिर स्थित हैं। अचलगढ़ किला मेवाड़ के राजा राणा कुंभ ने एक पहाड़ी के ऊपर बनवाया था। पहाड़ी के तल पर १५वीं शताब्दी में बना अचलेश्वर मंदिर है जो भगवान शिव को समर्पित है। कहा जाता है कि यहां भगवान शिव के पैरों के निशान हैं। समीप ही १६वीं शताब्दी में बने काशीनाथ जैन मंदिर भी हैं।
१०७७ ईसा पूर्व

१०७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राय़पुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

राय़पुर उपजिला बांग्लादेश के दक्षिण-पूर्वी भाग में, चट्टग्राम विभाग के लक्ष्मीपुर जिले में स्थित है।
चेसिंग लिबर्टी

निर्माण से सम्बंधित तथ्य

वाईट हाउस से सम्बंधित दृश्य वास्तव में हाय्लेंड्स हाउस जो क्लेम्स्फोर्ड,एस्सेक्स,इंग्लैंड में है में फिल्माए गए थे। यह हाउस वाईट हाउस से मिलता जुलता है। इन दृश्यों को वास्तविक बनाने के लिए वाईट हाउस के ब्लू प्रिंट्स की सहायता से डिजिटल प्रितिकृति का भी प्रयोग किया गया था। इन ब्लू प्रिंट्स की वजह से फिल्म के निर्देशक को वाशिंगटन डी सी की यात्रा करते समय कुछ समस्याओं का भी सामना करना पड़ा था क्योंकि उनकी अटैची में अन्य सामन के साथ ओवल ऑफिस से समन्धित जानकारियाँ भी थी।
इस फिल्म की प्रेरणा चेल्सिया क्लिंटन से उस समय मिली जब वे स्तान्फोर्ड में बास्केट बॉल के एक गेम में अन्य स्टूडेंट के साथ हँसते बोलते हुए देखी गयी। आलोचकों ने फिल्म को ज्यादा नहीं सराहा(5), परन्तु इस फिल्म ने तीन टीन चौइस अवॉर्ड जीते।
बाद में 2004 में एक अन्य फिल्म,फर्स्ट डॉटर, जिसमे केटी होल्मस ने अभिनय किया था, रिलीज़ हुई जिसका कथानक भी मिलता जुलता था परन्तु यह फिल्म व्यवसायिक दृष्टि से असफल रही। इस फिल्म का टाइटल चेसिंग लिबर्टी सुनिश्चित करने से पहले इसका प्रारम्भिक टाइटल फर्स्ट डॉटर रखा गया था।
महिला नसबंदी

महिला नसबंदी, गर्भनिरोध का स्थाई तरीका है। इस प्रक्रिया में स्त्री की अंडवाहिकाओं (या फालोपिओ-नलिकाओं) के छेदन (Ligature of fallopian tubes) से गर्भस्थापना की तनिक भी संभावना नहीं रहती। इस शल्यकर्म से शुक्राणु और अंडाणु का संगम असंभव हो जाता है और फिर संतान होने की संभावना सदा के लिए मिट जाती है।
इस प्रक्रिया के अंतर्गत महिला के उदर में एक छोटा सा छेद करना पड़ता है जिससे कि महिला के फैलोपियन ट्यूब तक पहुंचा जा सके। फिर उसको काट कर बांध दिया जाता है या ढक दिया जाता है। यह स्थानीय निश्चेतक (एनेस्थेसिया) देकर किया जा सकता है। महिला के अंदर का फैलोपियन ट्यूब ब्लाक कर दिया जाता है जिससे कि अंडाशय में उत्पन्न अंडे, शुक्राणुओं के साथ मिल न सके। सही तरीके की शल्यक्रिया करने पर महिला बन्ध्याकरण बहुत ही प्रभावी सिद्ध होता है। 
इसमें जटिलताएं पैदा हो सकती हैं तथा होती भी हैं। संक्रमण, आंतरिक रक्त स्राव, बच्चेदानी और/या अंतड़ियों में छिद्र हो सकते हैं। इसके परिणामस्वरूप हृदय संबंधित समस्याएं, अनियमित रक्तस्राव, माहवारी के दौरान काफी तकलीफ देने वाला दर्द और बार-बार डी एंड सी करने की आवश्यकता अथवा जननेन्द्रिय थैली तक निकालने की आवश्यकता होती है। ऐसे मामले में तत्काल डॉक्टर से संपर्क करना चाहिए। बन्ध्याकरण क्रिया के पहले तथा बाद में समुचित सावधानी बरतने की आवश्यकता होती है। शल्य क्रिया के बाद कम से कम 48 घंटे आराम की आवश्यकता होती है। सामान्य क्रियाकलाप 2 या 3 दिन के बाद आरंभ किए जा सकते हैं किन्तु एक सप्ताह तक कोई भारी सामान नहीं उठाना चाहिए। संभोग क्रिया सामान्यतौर पर एक सप्ताह के बाद आरंभ की जा सकती है।
ज्योति लक्ष्मी

निधन

8 अगस्त, 2016 को ब्लड कैंसर के कारण चेन्नई में उनकी मृत्यु हो गयी।
टोनी ब्लेयर

एंटनी चार्ल्स लिंटन ब्लेयर (जन्म 6 मई, 1953) (अंग्रेज़ी: Anthony Charles Lynton Blair, परन्तु Tony Blair (टोनी ब्लेयर) से प्रचलित) एक ब्रितानी राजनीतिज्ञ है जो मई 1997 से जून 2007 तक यूनाइटेड किंगडम के प्रधानमन्त्री थे, 1994 से 2007 तक लेबर पार्टी के नेता था और सेजफ़ील्ड निर्वाचनक्षेत्र का संसद का सदस्य 1983 से 2007 तक था। अब वह अंतर्राष्ट्रीय मध्य-पूर्व चौकड़ी के दूत है।
रिचर्ड आर्कराइट

रिचर्ड आर्कराइट (23 दिसम्बर 1732 – 3 अगस्त 1792) एक खोजकर्ता और उद्योगपति थे।